KALENDÁR – SLOVENSKÝ ČUVAČ 2027
Milí majitelia, chovatelia a priatelia slovenských čuvačov,
určite ste už zvedaví, či aj tento rok pripravujeme náš spoločný Kalendár – slovenský čuvač 2027. Máme pre vás dobrú správu – áno, pokračujeme!
Ako môžete vidieť z prezentačného plagátu, hlavnými „organizátormi“ sú tentoraz šteniatka, ktoré si s veľkým nadšením prezreli kalendár z roku 2026. Listovali stránku za stránkou, obdivovali svojich starších kamarátov a napokon sa zhodli na jednom – aj ony raz chcú byť hviezdami kalendára. 
A presne o tom tento projekt je. Každý rok spoločne vytvárame krásnu prezentáciu nášho plemena, v ktorej dostávajú priestor nielen skúsení veteráni a úspešní výstavní psi, ale aj nové nádeje a mladé generácie slovenských čuvačov. Práve vďaka vám vzniká jedinečný kalendár, ktorý ukazuje jedince z rôznych chovateľských staníc a kútov sveta a robí radosť milovníkom čuvačov po celý nasledujúci rok.
Ak chcete, aby bol súčasťou kalendára aj váš štvornohý parťák, pošlite jeho fotografiu na e-mail: cuvac.kalendar@gmail.com najneskôr do 15. 10. 2026. 
Počet miest je obmedzený na 54 fotografií, preto neváhajte. Každý, kto zaplatí za umiestnenie jednej fotografie 35 €, získa v tejto cene 10 kusov kalendára.
K zaslanej fotografii uveďte:
· meno psa zapísané v preukaze pôvodu,
· meno majiteľa,
· prípadne názov chovateľskej stanice.
Ak budete mať záujem o viac ako 10 kalendárov, každý ďalší kus stojí 3,5 €. Prosíme, oznámte nám to vopred.
Platbu zašlite na účet: SK74 8360 5207 0042 0496 5523 p. Pirhalovi. V poznámke uveďte meno majiteľa psa.
Prepravné náklady nie sú zahrnuté v cene kalendárov a hradí ich odberateľ. Kalendáre odosielame prostredníctvom prepravnej spoločnosti, ktorú si zvolíte.
Ďakujeme všetkým, ktorí sa do projektu zapájajú už dlhé roky, aj tým, ktorí sa pridajú po prvýkrát. Práve vďaka vám vzniká kalendár, ktorý spája komunitu milovníkov slovenských čuvačov, uchováva spomienky a zároveň dáva priestor zviditeľniť sa aj novým generáciám.


